tomron87/hebrew-wikipedia-sentences-corpus huggingface dataset:
DSR-1 הוא רובה צלפים בריחי גרמני בתצורת בולפאפ, שתוכנן, מיוצר ומשווק על ידי החברה הגרמנית DSR-Precision GmbH (ועד 2004 שווק גם על ידי AMP Technical Services).
הרובה מאופיין כאחד הרובים המדויקים ביותר בעולם (החברה טוענת לדיוק של 0.2 דקת קשת (MOA) עם תחמושת איכותית מהמפעל ותנאים אידיאליים) הנועד לצלפי משטרה ויחידות עילית ללוחמה בטרור.
הרובה אומץ על ידי ה-GSG 9, יחידת העילית הגרמנית ללוחמה בטרור, וכן על ידי מספר יחידות וכוחות משטרה אחרים באירופה.
מומחים מעריכים שבתנאים אידיאליים הדיוק יכול להשתפר ולהגיע ל-0.34 דקות קשת ולכל הפחות 0.63 דקות קשת.
DSR-1 תת-קולי: לירי שקט יותר.
המינהל לפיקוח טריטוריאלי היה מחלקה במשטרה הלאומית הצרפתית שעסקה במודיעין פנים, סיכול ריגול, מאבק בטרור וביטחון פנים.
למעשה היה זה שירות הביטחון הצרפתי בין השנים 1944–2008 עד שפורק על ידי נשיא צרפת ניקולא סרקוזי ביוני 2008 והוחלף על ידי DCRI (המינהל המרכזי למודיעין פנימי) שבשנת 2014 הפך ל-DGSI.
מטה הארגון היה ברחוב נלאטון 7 בפריז.
בשנות ה-80 הוקמה המחלקה לביטחון כלכלי ולהגנת הנכסים הלאומיים שעסקה באבטחת הטכנולוגיה הצרפתית, התעשיות הביטחוניות במדינה, תעשיות הרכב, התקשורת ותעשיית הרוקחות.
במובנים רבים הייתה זו המקבילה הצרפתית לשירות הביטחון הכלכלי, של שירות הביטחון הפדרלי הרוסי.
יכולתו של הארגון להוות כחומה בצורה לאיומים חיצוניים הועמדה במבחן במהלך מלחמת העצמאות של אלג'יריה (1954–1962) כאשר נאבק ב-ORAF – הארגון להתנגדות צרפתית-אלג'ירית.
ב-3 בדצמבר 1973 סוכני DST התחזו לשרברבים ונתפסו כשהם מנסים להתקין מכשירי ציתות במשרדי העיתון Canard Enchaine, השערורייה שפרצה בעקבות המקרה הביאה להתפטרותו המאולצת של שר הפנים הצרפתי, ריימון מרסלין.
אחת מהמשימות המוצלחות ביותר שלו הייתה גיוסו של קצין ביון רוסי בכיר בתקופת המלחמה הקרה, קצין מודיעין מההירארכיה של הקג"ב או הגר"ו (המודיעין הצבאי), הקצין העריק סיפק לצרפתים מידע רב ערך לפני שנעצר בתחילת שנות ה-80 והוצא להורג.
DSV Alvin (תעתיק לעברית אלווין DSV) היא צוללת אמריקאית שנבנתה ב-1964 וביצעה עשרות אלפי צלילות.
קרויה ע"ש אליין וין (Allyn Vine) מהנדס מהמכון האוקיינוגרפי בוודס הול.
בשל בלאי בצוללת ומתקניה, כמעט כולם שופצו או הוחלפו במהלך הזמן.
במהלך השנים הובילה האלווין למעלה מ-12,000 מדענים אל קרקע האוקיינוס.
עומק הצלילה המרבי של הצוללת הוא 4500 מטרים ומשקלה הוא 16 טון.
האלווין מצוידת בציוד מתקדם הכולל בין היתר, שתי זרועות חיצוניות, ציוד צילום, מדי לייזר לשם קביעת מרחקים, ומדחפי ריחוף.
הצוללת נבנתה בהתאם לתקנים שהיו בזמן בנייתה, ומכיוון שכך אין שירותים בצוללת, אין חימום, ולצוללים אסור ללבוש בגדי פליז בשל כללי בטיחות אש.
בשנת 1966, לאחר התנגשות שני מטוסים אמריקאים מעל חוף ספרד, נפלה פצצת מימן מאחד מהם ושקעה אל קרקעית הים.
האלווין נשלחה למקום והצליחה לאתר את הפצצה בעומק של 780 מטר, אך כשלה בניסיון למשות את הפצצה.
ב-1968 בעת הורדתה למים נקרע כבל האחיזה שלה שחיברה אל סיפון הספינה.
אלווין נפלה חמישה מטרים עד המים ומשם המשיכה לצלול ללא שליטה עוד כ-1500 מטרים.
שלושת אנשי צוותה נחלצו מיד עם נפילתה אך סוגרי הצוללת נותרו פתוחים בשל כך והיא התמלאה במים.
לאחר כעשרה חודשים חולצה הצוללת כשהיא שלמה יחסית, אך מלאה במים.
מזון שנותר בצוללת לא התקלקל כמעט בשל תנאי הקור ומיעוט החמצן בעומק זה.
לאחר תיקונה נשלחה הספינה לחקור את אזור רכס ההרים המרכז אטלנטי שלאורכו שוכנים הרי געש רבים.
ב-1977 נשלחה הצוללת לחקור את אזור איי גלאפגוס הגעשיים.
החוקרים בראשות רוברט בלארד גילו סוג חדש של נביעות הידרותרמיות המכונות מעשנות שחורות שמהן נפלטו מים חמים עשירים במתכות ומינרלים, וכן גילו יצורים חיים אקסטרמופילים, אשר ניזונו מהמתכות בתהליך כימוסינתזה.
ב-1979 נשלחה הצוללת לאוקיינוס השקט, וגילתה שם זרמי מים שחורים ורותחים אשר נוצרו מהתכת מתכות במים.
בצלילה הראשונה כוון מד החום עד טמפרטורה של 30 מעלות ובעת הצלילה הוא הגיע למעלה הגבוהה ביותר.
בשלב זה לא יכלו החוקרים לדעת על הטמפרטורה השוכנת במים לאשורה.
בצלילה השנייה כוילו מדי החום ליכולת מידה גבוהה בהרבה, בעת הצלילה נמצא כי חום המים הגיעה עד 400 מעלות.
חלונות הצוללת לא תוכננו במיוחד לעמידה בטמפרטורה כה גבוהה, אך דבר לא אירע להם.
ב-1986 הייתה האלווין מעורבת במציאת הטיטניק על ידי משלחת שבראשה עמד רוברט בלארד.
ב-6 באוגוסט 2004, הכריזה קרן המדע הלאומית על כלי רכב חדש שימלא את מקומו של ה-DSV Alvin.
כלי הרכב החדש יוכל להגיע לעומק גדול יותר ויצויד בציוד משוכלל יותר מזה שב-DSV Alvin.
גורלה של ה-DSV Alvin אינו ידוע, ויש אומרים שצוללת זו תיכנס למוזיאון, או שתשמש למחקר ימי במים רדודים (באופן יחסי לכלי הרכב החדש שימלא את מקומה).
DSM-5 (ראשי תיבות באנגלית של Diagnostic and Statistical Manual of Mental Disorders; בעברית: מדריך לאבחון וסטטיסטיקה של הפרעות נפשיות) הוא המהדורה החמישית של ספר האבחנות הפסיכיאטריות האמריקאי, שמטרתו לאבחן ולסווג את הפרעות הנפש על פי תסמיניהן.
את הספר מוציאה לאור האגודה האמריקנית לפסיכיאטריה.
בשנת 2022 יצאה מהדורה מתוקנת DSM-V-TR.
בוטלה החלוקה לציר I (תסמונות קליניות) וציר II (הפרעות אישיות), ובמקומה נקבעת אבחנה על פי מידת החומרה והפגיעה התפקודית של ההפרעה.
הפרק "טראומה והפרעות הקשורות לדחק" כולל בתוכו הפרעת הסתגלות והפרעת דחק פוסט-טראומטית, במהדורה הרביעית PTSD נכלל בפרק על הפרעות חרדה.
נוסף תסמין מרכזי ל־PTSD – שינויים שליליים עקביים בתודעה ובמצב הרוח.
נוספו שתי הפרעות ילדות הקשורות לילדים שחוו דחק:
הפרעת התקשרות תגובתית – דפוס שבו הילד אינו פונה לדמות ההיקשרות העיקרית שלו כדי לקבל אוכל או הגנה.
הפרעת התחברות חברתית חסרת עכבות – התחברות מוגזמת מידי לזרים, נכונות ללכת עם זרים לכל מקום וכדומה.
במהדורה הרביעית הדנה בהפרעות חרדה – אגורפוביה והפרעת פאניקה כרוכות זו בזו, כאשר אגורפוביה נחשבת כתולדה של הפרעת פאניקה, האדם חושש ממקום ציבורי מפני שהוא חושב שהיחלצות משם תהיה קשה, והוא לא יוכל לקבל עזרה אם יזדקק לה במקרה שיקבל התקף חרדה.
בעקבות ריבוי של אבחנות של אגורפוביה ללא הפרעת פאניקה, במהדורה החמישית ההפרעות קיבלו אבחנות נפרדות, כך שישנן שלוש אבחנות – הפרעת פאניקה, אגורפוביה, והפרעת פאניקה עם אגורפוביה.
נוסף: הפרעת חרדת פרידה – במהדורה הרביעית סווגה כהפרעה התפתחותית.
נוסף: אילמות סלקטיבית – במהדורה הרביעית סווגה כהפרעה התפתחותית.
הפרעה טורדנית כפייתית והפרעות דומות
פרק חדש – במהדורה הרביעית הפרעה טורדנית-כפייתית נכללה בפרק על חרדה.
הבחנה בין הלוקים בהפרעה טורדנית-כפייתית המודעים לחוסר הרציונליות שבמחשבות האובססיביות ובטקסים הכפיתיים, לבין אלו שמאמינים באמיתות המחשבות בצורה שיכולה להגיע לכדי מחשבת שווא.
הפרעת קילוף העור או חיטוט בעור
הפרעה טורדנית כפייתית או הפרעה דומה הנגרמת מנטילת תרופות או חומרים
הפרעה טורדנית כפייתית או הפרעה דומה עקב מצב רפואי
בוטל הקריטריון המחייב אובדן וסת כדי לאבחן אנורקסיה נרבוזה.
נוספה הפרעה – הפרעת אכילת יתר.
אחד השינויים המשמעותיים שעמד במרכז מחלוקת נרחבה הוא הסרת החרגת השכול לדיכאון קליני.
במהדורה הרביעית לא אובחן דיכאון לאחר מות אדם קרוב, אלא אם כן תסמיני הדיכאון נמשכו יותר מחודשיים או שכללו תסמינים פסיכוטיים.
הפרעה שנוספה – הפרעת ויסות מצב רוח משובש, לילדים עד גיל 18
הפרעה שנוספה – הפרעה דיספורית קדם וסתית.
במהדורה הרביעית חולקה הסכיזופרניה לחמשה תתי סוגים, פרנואידית, לא מובחנת, קטטונית, לא מאורגנת, ושרידית.
בעקבות טענות כנגד המהימנות והתקפות שבחלוקה זו, במהדורה החמישית בוטלה החלוקה וקיים רק אבחון אחד לסכיזופרניה.
נדרש אבחון של שני תסמינים בכל מצב (גם אם יש מחשבת שווא ביזאריות).
הפרעה סכיזואפקטיבית – הפרעת מצב הרוח צריכה להיות נוכחת במשך רוב זמן ההפרעה, במקביל לקיום תסמיני הסכיזופרניה.
שינוי שם הפרק על הפרעות המופיעות לראשונה בילדות, לפרק על הפרעות נוירו התפתחותיות.
שינוי השם נובע מהעמדה המחקרית שהפרעות אלו מבוססות על מרכיבים נוירולוגים והתפתחותיים.
המונח "פיגור שכלי" הוחלף במונח "מוגבלות שכלית התפתחותית".
הספקטרום האוטיסטי – 4 הפרעות שנחשבו כהפרעות נפרדות, הוכללו כהפרעות על אותו הרצף.
DTED (ראשי תיבות של Digital Terrain Elevation Data) הוא תקן של מידע דיגיטלי אשר מורכב ממטריצה של ערכי גובה של השטח, כלומר מודל גבהים ספרתי (DEM).
תקן זה פותח במקור בשנת 1970 כדי לתמוך בסימולציה וחיזוי של מטוסי מכ"ם.
שטח הגבהים מתוארים כמו גאואיד גובה מעל מודל כבידת כדור הארץ 1996 (EGM96), ולא האליפסואיד של WGS84.
DTED תומך ביישומים רבים, כולל אלגוריתם חישוב קו ראייה, אפיון שטח, הדמית שטח 3D, תכנון משימה, מידול וסימולציה.
תקן DTED הוא תוצר NGA, אשר מספק מידע ברזולוציה בינונית, נתונים כמותיים בפורמט דיגיטלי לשימוש מערכות צבאיות הדורשות נתונים על גובה פני השטח.
ברמה 0 יש מרווחים של כ-900 מטרים.
ברמה 1 יש מרווחים של כ-90 מטרים.
ברמה 2 יש מרווחים של כ-30 מטרים.
המרווח המדויק מוגדר על ידי חלוקת העולם לאזורים בהתבסס על קו הרוחב, וניתן בטבלה הבאה:
בנוסף, DTED ב-3 רמות רזולוציה נוספות הוצעו, אך עדיין לא ייושמו.
דיספלויט היא אפליקציית מובייל לבדיקת חדירות ופגיעויות.
היישום זמין עבור מערכות ההפעלה אנדרואיד (Android) ואינו תומך במחשבים ביתיים.
האפליקציה פותחה על ידי סימון מרגריטלי (Simone Margaritelli) ומופצת כשעליה מותקנות מראש תוכניות רבות כגון: סורק פגיעויות, סורק הפורטים, רחרחן מנות, זיוף חבילות מידע, מפצח הסיסמאות, כלי לביצוע התקפות אדם בתווך, הסנפת סיסמאות, הזרקות סקריפטים ועוד.
בתאריך 3 בנובמבר 2014, מוזגה עם היישום זאנטי - zANTI של חברת זימפריום (Zimperium).
כדי להתקין את היישום נדרש לבצע פעולת רוט כדי לאפשר לתוכניות שבו לרוץ מתיקיית השורש, להתגבר על מגבלות התוכנה ולבצע פעולות עם הרשאות על.
DS 6 היא דגם של קרוסאובר מתוצרת יצרנית הרכב DS אוטומובילס על ידי Changan PSA אשר מיוצר משנת 2014 ועד היום.
דגם ה"DS 6" מבוסס על פלפורמת ה"PSA PF2 platform" של יצרניות הרכב הצרפתית סיטרואן ופיג'ו, ועל בסיס הלוגו של סיטרואן ("citroen-ds-6wr").
Changan PSA Automobiles Co., Ltd הוקמה בשיתוף פעולה של 50%/50% בין יצרנית הרכב הסינית רכבי צ'אנגן ויצרנית הרכב הצרפתית Groupe PSA .
DS 5LS היא מכונית סלון קומפקטית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2014 ועד היום בסין על ידי יצרנית הרכב הסינית Changan PSA (שם רשמי: "Changan PSA Automobiles Co., Ltd").
ה- "DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה.
השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה".
היצרן הסיני "Changan PSA Automobiles Co., Ltd" בשותפות "joint venture" של 50:50 אחוזים בין "רכבי צ'אנגן" וקבוצת PSA.
סיטרואן חשפה ב-19 בדצמבר 2013 בפריז את ה-"DS 5LS", מכונית סדאן קומפקטית יוקרתית.
זאת, כחלק מהמאמץ להרחיב את נתח השוק שלה בסין, אחד משווקי הרכב החשובים ביותר בעולם כיום.
דגם "DS 5LS" יועד לשוק הסיני בלבד.
העיצוב החיצוני של הדגם מתבסס על שפת העיצוב החדשה של משפחת דגמי ה-"DS" של סיטרואן.תא הנוסעים מזכיר בעיצובו את זה של ה-"DS5" אך בסיטרואן דאגו לשיפור המרווח לנוסעים, כך למשל הקונסולה המרכזית צרה יותר ופחות חודרת אל המרחב של הנוסעים.
הגימור בתא הנוסעים כולל שימוש נרחב בעץ, מתכת ועור.
DS 3 היא מכונית סופרמיני יוקרתית מתוצרת חטיבת רכבי היוקרה DS אוטומובילס (משנת 2015) בבעלות יצרנית הרכב הצרפתית קבוצת PSA אשר מיוצרת משנת 2009 ועד היום בצרפת.
בין השנים 2009–2015 הדגם יוצר על ידי יצרנית הרכב הצרפתית סיטרואן.
במלזיה הדגם יוצר על ידי יצרנית המכוניות המלזית Naza Automotive Manufacturing חברת בת של הקונגלומרט Naza .
ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה.
3 דלתות - קבריולה (הוצג לראשונה בספטמבר 2012, השיווק החל ב-2013).
דגם "DS 3" הוצג רשמית לראשונה בינואר 2010 למרות שהייצור החל ב-2009
בשנת 2014 עבר הדגם מתיחת פנים ראשונה עם מנועים מתוקנים ועיצוב חדש של פנסי "מטל הליד ו-LED" ובפברואר 2016 מתיחת פנים נוספת.
קיבולת מכל דלק - 48 ליטר.
DS 3 קרוס-בק הוא SUV המוגדר כ-SUV מפואר סוב-קומפקטי, מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצר משנת 2018 ועד היום בצרפת.
המכונית הוכרזה לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה.
השם "DS" הוא גם משחק מילים.
בצרפתית, זה מבוטא כמו המילה "déesse", שפירושו "אלילה".
דגם "DS 3 קרוסבק" הוצג לראשונה ב-13 בספטמבר 2018 ב-צרפת
דגמי "DS 3 קרוסבק" בנויים על פלטפורמה "Common Modular Platform (CMP)" של קבוצת PSA, פלטפורמה משותפת לפיג'ו, סיטרואן ויצרנית הרכב הסינית "Dongfeng Motor Group"
סוג מנועים: מנוע בנזין, מנוע דיזל
יחידת התאורה הקדמית המתקדמת "DS MATRIX LED VISION" מאפשרת לנהוג כל הזמן עם אורות גבוהים, מבלי לסנוור את שאר המשתמשים בדרך.
בעזרת מצלמה הממוקמת בחלק העליון של השמשה הקדמית, יחידת התאורה החכמה יודעת להתאים את האלומה הקדמית לתנאי התנועה מסביב.
DS 4S היא מכונית משפחתית קטנה קומפקטית ויוקרתית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2015 ועד היום בסין (דגם שנת 2016).
השם "DS" הוא גם משחק מילים, כמו שבצרפתית מבוטא כמו המילה "déesse", שפירושו "אלילה".
דגם "DS 4S" הוצג לראשונה בתערוכת המכוניות הבינלאומית "Auto Guangzhou" בעיר גואנגג'ואו בנובמבר 2015.
דגם "DS 4S" משווק בסין מאפריל 2016.
DS 4 היא מכונית משפחתית קטנה יוקרתית וקומפקטית, אשר משנת 2010 על ידי חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA הצרפתית לאחר שיוצרה בין השנים 2010–2015 בשם המותג סיטרואן DS4 על ידי יצרנית הרכב סיטרואן.
בין השנים 2016 – 2018 יוצר דגם קרוסאובר קומפקטי הקרוי "DS 4 קרוס-בק".
DS2 (קיצור של Dirty Sprite 2) הוא אלבום האולפן השלישי של הראפר האמריקאי פיוצ'ר.
האלבום יצא לאור ב-17 ביולי 2015, על ידי חברות התקליטים A1 רקורדינגס ופריבנדז, והופץ על ידי אפיק רקורדס.
האלבום הוא אלבום ההמשך של מיקסטייפ הפריצה של פיוצ'ר, Dirty Sprite, משנת 2011. הוא מכיל הפקות של מטרו בומין, סאות'סייד וזייטובן, בין היתר.
האלבום קיבל בעיקר ביקורות חיוביות ממבקרי המוזיקה, ודורג כאחד מהאלבומים הטובים ביותר מ-2015 ומשנות ה-2010 על ידי מגזינים שונים.
האלבום הגיע היישר אל המקום הראשון במצעד הבילבורד 200 ומכר 151,000 עותקים בשבוע הראשון לצאתו.
נכון לינואר 2016, האלבום מכר 344,000 עותקים סך הכל בארצות הברית.
באוגוסט 2018, האלבום זכה בתואר הפלטינה הכפולה מאיגוד תעשיית ההקלטות האמריקאי.
ב-10 ביולי 2015 פרסם פיוצ'ר את עטיפת האלבום, תוך שהודיע כי אלבומו החדש ייקרא DS2 וייצא ב-17 ביולי 2015. רשימת הרצועות של האלבום פורסמה ב-15 ביולי 2015.
הבסיס לעטיפת האלבום הוא צילום מלאי שנמכר דרך Shutterstock עם התיאור "טיפת צבע במים, מצולמת בתנועה.
ענן של דיו משי במים המבודד על רקע לבן.
דיו צבעוני במים, טיפת דיו".
התמונה נוצרה על ידי סנג'ה טוסיק, אמנית מסלובניה.
אף על פי שהיא לא הכירה את פיוצ'ר עד שמגזין The Fader יצר איתה קשר כדי לשאול על עטיפת האלבום, טוסיק אמרה שהיא תקנה עותק של האלבום שלו.
הסינגל המוביל מתוך האלבום, "Fuck Up Some Commas", יצא לאור ב-2 במרץ 2015. הווידאו קליפ של השיר יצא לאור ב-27 במרץ.
האלבום הגיע בשיאו למקום ה-55 במצעד הבילבורד הוט 100.
הסינגל השני מתוך האלבום, "Where Ya At" בהשתתפות דרייק, יצא לאור ב-16 ביולי 2015. השיר הגיע בשיאו למקום ה-28 במצעד הבילבורד הוט 100.
"Slick Talk" נשלח לרדיו הקצבי העכשווי כסינגל השלישי מתוך האלבום ב-1 בפברואר 2016. השיר הגיע בשיאו למקום ה-91 במצעד הבילבורד הוט 100.
האלבום זכה בעיקר לביקורות חיוביות.
באתר Metacritic, האלבום קיבל ציון ממוצע משוקלל של 80, בהתבסס על 22 ביקורות.
העניק לאלבום ציון של 7.3 מתוך 10, בהתבסס על הערכתם לגבי הקונצנזוס הביקורתי.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2015, וסיכום האלבומים של העשור השני של המאה ה-21. בילבורד דירג את האלבום במקום ה-40 ברשימת "100 האלבומים הטובים ביותר של שנות ה-2010".
מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-65. בשנת 2022 האלבום דורג במקום ה-20 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.
בשנת 2024 דורג האלבום המקום ה-39 ברשימת "100 אלבומי הראפ הגדולים בכל הזמנים: רשימת צוות" של בילבורד.
מקוםתאריםמכירות ארצות הברית (RIAA) פלטינה ×2 2,000,000
DS E-Tense (בתעתיק לעברית: די.אס אי-טנס או DS אי-טנס) היא מכונית קונספט במרכב קופה, שהוצגה על ידי DS אוטומובילס בתערוכת הרכב הבינלאומית של ז'נבה במרץ 2016.
העיצוב הוא אלגנטי ומודרני, ומשמש לדגמי DS הספורטיביים.
פנים המכונית מציג טכנולוגיות מתקדמות ועיצוב GT.
היא כוללת מנוע חשמלי המספק כ-402 כ"ס ומומנט מרבי של 52.6 קג"מ.
התאוצה מ-0 ל-100 קמ"ש אורכת 4.5 שניות והמהירות המרבית עומדת על 250 קמ"ש.
סוללת ליתיום יון בקיבולת 53 קוט"ש המספקת טווח נסיעה חשמלי של 360 ק"מ.
ב-7 בפברואר 2022 הציגה DS גרסת ביצועים לקונספט אשר הופכת את המכונית למכונית-על.
הדגם כולל שני מנועים חשמליים היוצרים הנעה כפולה בהספק כולל של 805 כ"ס ונתון תאוצה של 2.0 שניות מ-0 ל-100. הסוללה שפותחה עבור הדגם מאפשרת פריקה וטעינה בהספק של 600 קילוואט.
DS אוטומובילס היא יצרנית מכוניות יוקרה, מנהלים, ספורט ומרוצים (Formula E - DS Performance), המותג משתמש בטכנולוגיות DS E-Tense Performance.
DS הוא מותג יוקרה מקונצרן Stellantis N.V (מיזוג יצרניות הרכב PSA ו-FCA בשנת 2021).
בשנת 2022 הושקה במותג מכונית הפרמיום הראשונה DS4 E-TENSE המיוצרת בגרמניה, אשר חבר השופטים של פסטיבל הרכב הבינלאומי העניק לה את תואר המכונית היפה ביותר באירופה.
ב-31 באוגוסט 2021 הודיעה DS כי משנת 2024 הם יפתחו וייצרו רק מכוניות חשמליות, כחלק מהמעבר העולמי של יצרני הרכב להנעה חשמלית.
המותג מתבסס על ארבע הפלטפורמות העיקריות והחדשות לגמרי עליהן יתבססו מגוון הדגמים העתידיים של הקבוצה Stellantis N.V: פלטפורמה קטנה, בינונית, גדולה ומסחרית.
המותג הושק בשנת 2015 כחטיבת היוקרה של יצרנית PSA ונקרא DS, כהומאז' לשנות ה-50 לסיטרואן DS האייקונית, המכונית שהקדימה את זמנה מבחינת מערכת מתלים פנאומטים, פנסים ופלטפורה, וזכתה לתואר מוצר ה-100.
בפברואר 2009 קבעה ועדה של 20 מעצבי הרכב הגדולים בעולם - כי הסיטרואן DS היא "המכונית היפה ביותר שיוצרה אי-פעם" .
DS 7 היא מכונית קומפקטית יוקרתית במרכב קרוסאובר, בעלת חמישה מקומות ישיבה, שמיוצרת על ידי DS אוטומובילס משנת 2017. היא נחשפה בפברואר 2017, והוצגה בתערוכת הרכב הבינלאומית של ז'נבה במרץ 2017, היא הגיעה לישראל באפריל 2018.
עם השבעתו של נשיא צרפת, עמנואל מקרון ב-14 במאי 2017 בחר מקרון ב-DS 7 קרוסבק כמכוניתו הנשיאותית.
זו הייתה הפעם הראשונה בה נשיא השתמש בקרוסאובר בטקס השבעתו.
המכונית שימשה רק לאירוע ההשבעה ולאחר מכן עברה לאולם התצוגה DS וורלד פריס.
היא משווקת עם מנועי בנזין בנפחי 1.2 ליטר טורבו המספק כ-130 כ"ס, 1.6 ליטר טורבו המספק 180 או 225 כ"ס.
לכל המנועים תיבת הילוכים אוטומטית עם שמונה הילוכים למעט מנוע הבנזין 1.2 ליטר ומנוע הדיזל 1.5 ליטר המחוברים לתיבת הילוכים ידנית עם שישה הילוכים.
הגרסה היברידית פלאג אין של הגרסה הבסיסית הוצגה בתערוכת הרכב של פריז בספטמבר 2018. עם מתיחת הפנים בשנת 2022 עדכנה DS את מערכות ההנעה הפלאג-אין.
דגם הפלאג-אין משווק עם שתי מערכות הנעה.
אי-טנס 4x4 360: היא כוללת את מערכת ההנעה היברידית של פיג'ו 308 המשלבת בין מנוע בנזין בנפח 1.6 ליטר טורבו המספק כ-180 כ"ס ומנוע חשמלי יחד המספק 223 כ"ס יחד שלושת המנועים מספקים 360 כ"ס ומומנט מרבי של 53 קג"מ.
הערכת כוללת סוללת ליתיום-יון בקיבולת 14.2 קוט"ש המאפשרת טווח נסיעה חשמלי משולב של 65 ק"מ או 81 ק"מ בנסיעה עירונית.
טעינת הסוללה באמצעות מטען ביתי בהספק של 7.4 קילוואט דורשת המתנה של שעתיים לטעינה מלאה.
אי-טנס 225: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו למנוע חשמלי, יחד הם מספקים 225 כ"ס ומומנט מרבי של 36.73 קג"מ.
ב-27 ביוני 2022 חשפה DS את מתיחת הפנים ל-DS 7. עם מתיחת הפנים הסירה DS את הסיומת "קרוסבק" משמו.
העיצוב החיצוני לא השתנה רבות אך קיבל נגיעת עיצוב עדכני יותר.
גם בתא הנוסעים העיצוב לא השתנה רבות למעט עיצוב מעט יותר יוקרתי וחומרים חדשים.
בתחום ההנעה עדכנה DS את מערכת ההנעה היברידית פלאג-אין אי-טנס 4x4 360 ושאר המנועים נותרו ללא שינוי.
DS 9 היא מכונית מנהלים במרכב סדאן, בעלת חמישה מקומות ישיבה, שמיוצרת על ידי DS אוטומובילס משנת 2020. היא נחשפה בפברואר 2020. היא המכונית הראשונה של DS שמשווקת גם באירופה ואסיה אך מורכבת בסין בלבד.
היא המתחרה הישירה של DS במכוניות כגון: אאודי A6, מרצדס E קלאס וב.מ.וו סדרה 5.
עיצוב המכונית קיבל השראה מפיג'ו 508 ודומה מאוד למרצדס-בנץ CLA-קלאס עם הגג המשופע ועיצוב החיצוני המעניק ל-DS 9 עיצוב קופה.
העיצוב הפנימי מפואר כיאה ל-DS.
פנים המכונית כולל טכנולוגיות מעודכנות וחדשות במסכי המגע ולוח המחוונים יחד עם נוחות לנוסעים ומרווח גדול לרגליים.
היא משווקת עם שלושה מנועים, הראשון, מנוע בנזין בנפח 1.6 ליטר טורבו המספק 225 כ"ס.
השני, מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 225 כ"ס עם סוללת ליתיום יון בקיבולת 11.9 קוט"ש המאפשרת טווח נסיעה חשמלי של 40 עד 50 ק"מ.
השלישי, גם מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 360 כ"ס עם סוללת ליתיום יון בקיבולת 11.9 קוט"ש.
לכל המנועים תיבת הילוכים אוטומטית בעלת שמונה הילוכים.
DS4Ever (מעוצב באותיות רישיות ונקרא גם Drip Season 4Ever) הוא אלבום האולפן השלישי של הראפר האמריקאי גאנה.
האלבום יצא לאור ב-7 בינואר 2022, בהוצאת חברות התקליטים YSL ו300 אנטרטיינמנט.
בחלק משיריו משתתפים אמנים רבים דוגמת פיוצ'ר, יאנג ת'אג, דרייק, קודאק בלאק, קלואי ביילי, ליל בייבי, כריס בראון ורודי ריץ'.
DS4EVER נכנס לראשונה למצעד הבילבורד 200 במקום הראשון, עם 150,000 יחידות שקולות לאלבום, מתוכם 4,000 מכירות טהורות.
זהו האלבום השני של גאנה המגיע לראש המצעד.
ב-1 בינואר 2022 חשף גאנה את תאריך יציאת האלבום.
עטיפתו, שעוצבה על ידי הארכיטקט דניאל ארשם, פורסמה ב-4 בינואר.
למחרת הועלתה רשימת הרצועות לרשתות החברתיות של גאנה.
הסינגל המוביל של DS4Ever, "Too Easy", יצא לאור ב-24 בספטמבר 2021. בשיר זה השתתף הראפר פיוצ'ר.
הרמיקס הרשמי של השיר, בו השתתף רודי ריץ', יצא לאור ב-3 בדצמבר.
הקליפ לרמיקס פורסם בעמוד היוטיוב של גאנה ב-7 בינואר 2022. "too easy" הגיע למקום ה-16 בבילבורד הוט 100.
ב-10 בינואר אותה השנה פורסם וידאו קליפ לשיר "Livin Wild".
יומיים אחר כך פורסם הקליפ של "Pushin P", בהשתתפות פיוצ'ר ויאנג ת'אג.
שני השירים הגיעו למקום ה-61 והשביעי בבילבורד הוט 100 בהתאמה.
ב-13 בינואר "P Power", בהשתתפות דרייק, נוסף לאלבום.
מייקל די ג'נארו מ- טען כי DS4Ever הוא אלבום ראפ מיינסטרים טוב.
מוסי ריבס מעיתון "רולינג סטון" ציין כי לגאנה יש סגנון מוזיקלי שונה ומושך משאר הראפרים בעת המדורנית.
אולם הוא טען כי DS4Ever אינו יכול להתעלות מעל קלישאות הראפ העכשוויות.
אלפונס פייר מפיצ'פורק כתב כי האלבום הוא מוטוני, ולא משתווה באיכותו לשאר יצירותיו של גאנה.
DS4Ever נכנס לראשונה למצעד הבילבורד 200 במקום הראשון, עם 150,000 יחידות שקולות לאלבום, מתוכם 4,000 מכירות טהורות.
במקום השני באותו השבוע ניצב Dawn FM של דה ויקנד, כשלו 2,300 מכירות טהורות.
DSP ) הייתה תוכנית שכללה סדרת לווייני לגילוי שיגורי טילים בליסטיים ופיצוצים גרעינים שהופעלה על ידי ארצות הברית החל משנות ה-70 של המאה ה-20. המערכת הייתה החלק העיקרי במערכת מוקדמת להתרעה על שיגורים.
התוכנית נוהלה על ידי חיל החלל של ארצות הברית.
היא פעלה עד לתחילת המאה ה-21 כאשר הוחלפה על ידי מערכת SBIRS.
המערכת פעלה במקביל למערכת Oko שפותחה בברית המועצות והופעלה גם ברוסיה.
מטרת המערכת הייתה להחליף מערכת MIDAS שלא הצליחה להגיע לשלב מבצעי.
בנוסף לכך בהמשך היא החליפה לוויינים מסדרה ולה.
השיגור הראשון בוצע ב-6 בנובמבר 1970. הלווין שקל כ-900 ק"ג וכלל כ-2000 חיישנים.
בנוסף לכך הותקנו פאנלים סולארים שסיפקו 400 ואט.
אורך חיים המתוכנן של החללית היה 1.25 שנים.
השיגור היה מוצלח וחללית סיפקה מידע באיכות גבוהה.
במהלך מלחמת המפרץ המערכת סיפקה לישראל ולערב הסעודית מידע על שיגורי "סקאד".
היה מתוכנן להגיע ל-25 לוויינים.
בפועל שוגרו 23. הלוויינים שודרגו בהדרגה.
עלות הלוויין הייתה כ-400 מיליון $.
אורך חיים מתוכנן היה 3–5 שנים.
כל הלוויינים נבנו על ידי TRW.
השיגור האחרון בוצע בשנת 2007. ככלל שיגורים בוצעו מנמל החלל קייפ קנוורל.
רק לוויין DSP 16 הוצב במסלול על ידי מעבורת החלל אטלנטיס מסגרת משימה STS-44 בשנת 1991.
DS סדרת לוויינים של ברית המועצות.
הלוויינים תוכננו ב"משרד תכנון יוז'ני" בעיר דנייפרופטרובסק בניהול של מיכאיל יאנגל.
הלוויינים שוגרו בשנים 1961–1982 ורובם קיבלו כינוי "קוסמוס".
בסוף שנות ה-50 של המאה ה-20 במשרד תכנון בניהולו של יאנגל פותח טיל בליסטי R-12. בשנת 1960 הוחלט על בסיס טיל זה לפתח משגר חלליות ולוויינים לשיגור לוויינים קטנים.
השיגור הראשון שבוצע בשנת 1961 לא היה מוצלח.
הלוויין הראשון שקל 165 ק"ג.
ב-16 במרץ 1962 בוצע שיגור מוצלח ראשון.
לוויין זה היה במשקל 43 ק"ג.
בהמשך לוויין זה קיבל שם "קוסמוס 1" והיה הראשון בין לווייני "קוסמוס" הסובייטים.
חלק מלווייני DS נוצלו בתוכנית אינטרקוסמוס ובתוכנית סובייטית-צרפתית "אוראול".
משקל החלליות גדל בהדרגה והגיע לכ-350 ק"ג.
כל השיגורים בוצעו על יד משגרים מסדרה "קוסמוס".
רוב הלוויינים היו מיועדים לכיול מערכות הגנה נגד טילים ולווייני ריגול.
לצורכי מחקר פותחו 3 דגמים:
מקור חשמל היו סוללות מצברים.
DS-2U עם הארכת אורך חיים של הלוויין על ידי הצבת פאנילים סולאריים.
DS-U3 עם מנועים לשינוי מיקום הלוויין.
המספר בסוגריים - שיגורים שנכשלו.
"DTMF" (נכתב: "DtMF") הוא שיר של הראפר הפוראטוריקני באד באני.
השיר יצא ב-24 בינואר 2025 כסינגל הרביעי מתוך אלבומו השישי Debí Tirar Más Fotos.
הוא שוחרר לרדיו האמריקאי בשבוע שהחל ב-13 בינואר 2025.
זמן קצר לאחר יציאת האלבום Debí Tirar Más Fotos, הפך השיר לוויראלי באפליקציית טיקטוק.
מילות השיר, העוסקות בזיכרונות וגעגועים, שימשו משתמשים רבים כדי להקדיש את השיר לאהוביהם באמצעות תמונות מיוחדות, בעיקר של אנשים שאינם עוד בחיים.
באד באני עצמו שיתף בטיקטוק סרטון אישי שבו הוא מגיב לטרנד, עם דמעות בעיניו.
בראיון ל"ניו יורק טיימס", הוא דיבר על המשמעות של צילומים, ואמר שבעבר תמונות היו דבר מיוחד, בעוד היום מצלמים כל דבר.
הוא הסביר שהשם של השיר הוא תזכורת לעצמו להעריך יותר את הרגעים והאנשים בחייו.
השיר שוחרר רשמית כסינגל הרביעי מתוך האלבום ב-24 בינואר 2025.
"DTMF" הוא שיר נוסטלגי המשלב מקצבים בהשראת משחקי נינטנדו, המזכירים את אלבומו הקודם של באד באני YHLQMDLG משנת 2020, עם סגנון פלנה תוסס – ז'אנר פולקלור פורטוריקני הכולל קריאות ותגובות.
השיר מבוסס על מקצב רגוע המלווה בקריאות מקהלה מדי פעם.
במילותיו מביע באד באני חרטה על כך שלא צילם יותר תמונות של יקיריו או אנשים שחלק איתם רגעים בחייו.
שם השיר, "DTMF", הוא קיצור של "Debí tirar más fotos" (בעברית: "הייתי צריך לצלם יותר תמונות").
בסקירת השירים של האלבום במגזין בילבורד, דורג "DTMF" במקום השישי, ותואר כמעורר מחשבה על הערכת "היבטים משמעותיים בחיים" לעומת שטחיות.
השילוב בין רגאטון מודרני לאלמנטים נוסטלגיים זכה לשבחים.
מאיה ג'ורג'י ממגזין "רולינג סטון" כתבה שהשיר מרגיש כמו השתקפות חיה של עטיפת האלבום, עם קריאות המקהלה שמזכירות חצר ירוקה ומלאת חיים.
ארגוןרשימהמיקוםמקורבילבורד100 השירים הטובים ביותר לשנת 20251550 השירים הטובים ביותר לשנת 2025: עד כה3טייםהשירים הטובים ביותר לשנת 2025: עד כה–טיים אאוט40 השירים הטובים ביותר לשנת 20252Vultureהשירים הטובים ביותר לשנת 20251
השיר נכנס למקום ה-38 במצעד הבילבורד הוט 100 בארצות הברית כבר לאחר חמישה ימי מעקב בלבד, עם 11 מיליון השמעות במדינה.
בשבוע שלאחר מכן זינק למקום השני עם 34.9 מיליון השמעות נוספות, והפך לשיר ה-15 של באד באני שהגיע לעשירייה הפותחת במצעד.
במצעד השירים הלטיניים דורג השיר תחילה במקום החמישי, ולאחר שבוע עלה למקום הראשון, והפך לשיר ה-16 של באד באני שהגיע למעמד זה.
השיר גם הגיע למקום הראשון במצעדי מצעד שירי הסטרימינג הלטיני ומצעד השירים הדיגיטליים – לטיני.
בנוסף, הופיע בראש מצעד טיקטוק בילבורד טופ 50, לאחר שדורג בו לראשונה ב-18 בינואר 2025.
השיר זכה להצלחה מיידית ברחבי אירופה, ודורג בעשירייה הפותחת באוסטריה, גרמניה, צרפת, איטליה, ספרד, פורטוגל, הולנד, שווייץ ועוד.
בפורטוגל נכנס היישר למקום הראשון, ובספרד, צרפת ושווייץ הגיע למעמד זה בשבועו השני.
בבריטניה, דורג תחילה במקום ה-45 וזינק למקום ה-26 בשבוע שלאחר מכן, והפך לשיר הלטיני המצליח ביותר במדינה בעשור שנות ה-2020.
ב-25 בינואר 2025, הגיע השיר למקום הראשון במצעד בילבורד גלובל 200, עם 130.5 מיליון השמעות ו-3,000 הורדות דיגיטליות ברחבי העולם.
הוא הפך לשיר הרביעי של באד באני שכבש את המצעד.
במקביל, הגיע למקום השני במצעד בילבורד גלובל ללא ארצות הברית ושבר שיא כמות השירים בעשירייה הפותחת במצעד, עם 23 שירים.
השיר הגיע לראשונה למצעד הגלובלי בספוטיפיי ב-5 בינואר 2025 עם 8 שעות מעקב בלבד, ולאחר יומיים כבר נכנס לעשירייה הפותחת עם 4.7 מיליון הזרמות.
השיר עלה למקום הראשון במשך שישה עשר ימים לא רצופים, והגיע לשיא של 14.3 מיליון הזרמות ביום אחד.
במצעד השבועי, השיר קפץ למקום הראשון עם 88.7 מיליון הזרמות בשבוע השני שלו, והפך לשבוע הסטרימינג הגדול ביותר לשיר לטיני בהיסטוריה.
"DTMF" עבר את רף 200 מיליון ההזרמות ב-19 ימים בלבד, ובכך הפך לשיר הלטיני המהיר ביותר בהיסטוריה שעשה זאת.
השיר הגיע למקום הראשון במצעד היומי בספוטיפיי המיועד עבור, ארגנטינה, בוליביה, צ'ילה, קולומביה, קוסטה ריקה, הרפובליקה הדומיניקנית, אקוודור, אל סלבדור, צרפת, גואטמלה, הונדורס, איטליה, ליטא, לוקסמבורג, מקסיקו, ניקרגואה, פנמה, פרגוואי, פרו, פורטוגל, ספרד, שווייץ, ארצות הברית, אורוגוואי ו-ונצואלה.
בנוסף, השיר הגיע לעשירייה הפותחת במצעדי ספוטיפיי היומיים עבור גרמניה, קנדה, פולין, הולנד, בלגיה, אוסטריה, איחוד האמירויות הערביות, סלובקיה ואסטוניה.
בסך הכל, השיר התברג ב-59 מתוך 72 מדינות עם מצעדי ספוטיפיי זמינים; השיר גם נכנס למצעדי ה-200 המובילים באוסטרליה, בלארוס, ברזיל, בולגריה, צ'כיה, דנמרק, פינלנד, יוון, הונג קונג, הונגריה, איסלנד, אירלנד, ישראל, קזחסטן, לטביה, ניו זילנד, נורווגיה, מרוקו, רומניה, ערב הסעודית, סינגפור, דרום אפריקה, שוודיה, אוקראינה ובריטניה.
DVD הוא תקליטור שהמידע בו מאוחסן בצפיפות גבוהה במיוחד, דבר המאפשר לאחסן על-גביו מידע דיגיטלי רב יחסית לטכנולוגיות שקדמו לו.
למשך כמה שנים בין העשור הראשון לשני של המאה העשרים ואחת, שימש הכלי הפופולרי ביותר להעברת מידע.
התקליטורים והנגנים הראשונים הופיעו לראשונה ב-1996 ביפן וב-1997 בארצות הברית.
בשנת 2005, שנים בודדות לאחר הופעתו, הפך ה-DVD לאמצעי האחסון הפופולרי ביותר.
קיימים תקליטורי DVD בפורמטים שונים; כמות המידע שניתן לאחסן על-גבם נעה בין 4.7 ג'יגהבייט ו-17 ג'יגהבייט.
לשם השוואה, על תקליטור CD-ROM ניתן לאחסן לכל היותר 0.9 ג'יגהבייט.
עם המצאת ה-DVD ניתן לו שם זה כראשי תיבות באנגלית של Digital Video Disc ("תקליטור וידאו סיפרתי").
במשך הזמן הוחלט שראשי התיבות יציינו Digital Versatile Disc ("תקליטור סיפרתי רב-שימושי") כדי לא לרמוז ש-DVD משמש לסרטים בלבד.
היות שלא הושגה הסכמה באשר לראשי התיבות הנכונים, והנושא היה שנוי במחלוקת במשך מספר שנים, הוחלט באופן רשמי כי השם DVD לא יהווה ראשי תיבות כלשהן.
קיימים נגני DVD אותם יש לחבר למחשב ונגנים העומדים בפני עצמם, אותם יש לחבר למכשיר הטלוויזיה או לצג.
בדומה לנגני תקליטורים (מכשירי קומפקט דיסק), נגני DVD אינם מסוגלים להגביר בעצמם את עוצמת הקול; לא ניתן לחבר אליהם רמקולים באופן ישיר, ויש לעשות זאת דרך מגבר.
כל מכשירי ה-DVD מסוגלים לנגן גם תקליטורי אודיו או CD-ROM.
רוב מכשירי ה-DVD שיוצרו אחרי שנת 2000 מסוגלים לקרוא קובצי קול דחוסים בפורמט MP3 המוקלטים על-גבי תקליטורי DVD או CD-ROM.
ה-DVD משמש בעיקר בשני תחומים: הפצת תוכנה והפצת סרטים.
לפני המצאתו נאלצו יצרניות משחקי מחשב לוותר על מרבית יכולות המולטימדיה הנפוצות במשחקים של ימינו (סרטים וקול באיכות גבוהה, בעיקר).
אפשרות נוספת הייתה להפיץ משחקים על-גבי תקליטורים רבים (המשחק פנטזמגוריה, למשל, נמכר על-גבי שבעה תקליטורי CD-ROM), אפשרות יקרה ולא נוחה.
המצאת ה-DVD הביאה לשכלול רב של משחקי המחשב.
ה-DVD היא מדיה אופטית המאחסנת מידע באמצעות "צריבה" או חריטה על מצע מיוחד.
ה-DVD נקרא באמצעות לייזר דיודה באורך גל של 650 ננומטר, ובאמצעות היסט הקרן, כונן ה-DVD יודע לתרגם את החריטה על פני המשטח שעל הדיסק לביטים (מידע בינארי).
בתחום הסרטים חולל ה-DVD מהפכה של ממש.
עד להמצאתו היה מכשיר הווידאו הדרך הכמעט יחידה לצפות בסרטים שלא בבית הקולנוע.
חסרונותיו היו רבים: חוסר בגישה ישירה למידע (כלומר, כדי להגיע לנקודה מסוימת בסרט יש "להעביר" את הסרט במשך זמן רב), איכות תמונה וקול נמוכים ואמינות נמוכה (קלטות הווידאו לא שרדו זמן רב והיו רגישות לחום; הראש-הקורא במכשיר הווידאו התלכלך לעיתים קרובות, דבר שפגם באיכות התמונה).
בנוסף לווידאו, היו קיימים בתחילת שנות ה-90 מכשירי לייזרדיסק; הללו היו יקרים, ולכן תפוצתם והיצע הסרטים היו נמוכים.
בנוסף, דיסק הלייזרדיסק היה גדול ומסורבל לשימוש.
המצאת ה-DVD פתרה את רוב הבעיות.
תקליטורי ה-DVD היו עמידים והנגנים אמינים.
אחת מהסיבות לכך היא שמספר החלקים הנעים בהם היה פחות בהרבה מזה שבמכשירי הווידאו.
הייתה אפשרות לגישה ישירה לכל נקודה שהיא בסרט, ובדרך-כלל הסרטים היו מחולקים בצורה נוחה לפרקים, לפי סצנות הסרט.
איכות התמונה והקול הייתה ללא פגם ולא כהתה עם השנים.
ספריות הווידאו, בהן היה ניתן לשכור סרטים לצפייה ביתית, המירו ברובן את מלאי הסרטים שלהן מווידאו ל-DVD.
ספריות רבות הציעו סרטי DVD בלבד.
עקב הפופולריות, מחירם של נגני ה-DVD צנח במהירות עד שהפך לזול יותר ממחיר הווידאו.
חסרונו הבולט של ה-DVD על-פני הווידאו - היעדר אפשרות ההקלטה - נפתר בתחילת המאה ה-21, עם המצאת צורב תקליטורי ה-DVD.
חיסרון נוסף של ה-DVD על-פני הווידאו הוא שהתקליטורים עלולים להישרט בקלות על ידי נפילה או הוצאה לא נכונה; שריטה על תקליטור עלולה במקרה הטוב לגרום ל"קפיצה" קלה בזמן הצפייה בסרט או למצב מסוים שבו צריכים לדלג מעל הקטע הנצפה; במקרה הרע לא ניתן לצפות בסרט כלל.
לעומת קלטות הווידאו, שאף שאיכותן פוחתת בהדרגה עם הזמן ועם החשיפה לחום ולתנאים מזיקים אחרים, כמעט אף פעם הן לא מגיעות למצב בו לא ניתן לצפות בהן כלל, אלא רק למצב שבו קטע מסוים נמחק.
כמות המידע שניתן לשמור ב-DVD מספיקה לסרט באורך מלא בהפרדה של עד 720X576 פיקסלים - טוב יותר מהפרדה של שידור טלוויזיה רגיל.
עם העלייה בשידורי טלוויזיה בהפרדה גבוהה (HDTV) תוכניות וסרטים רבים מצולמים ומשודרים בהפרדה שהיא טובה יותר מהקיים ב-DVD.
ככל שציוד תצוגה ביתי (טלוויזיות ומקרנים) מסוגל להציג הפרדה גבוהה יותר ויותר, מתגבר הצורך בתקן שיאפשר שמירת מידע שתומך בהפרדה גבוהה.
הרזולוציה הגבוהה ביותר המוגדרת ב-HDTV היא 1920X1080 פיקסלים.
עבור רזולוציה זו כמות הנתונים היא יותר מפי חמישה מאשר ב-DVD, ולכן לא ניתן לשמור סרט באורך מלא בהפרדה גבוהה מלאה, על DVD יחיד.
לפיכך החלו יצרני ציוד הווידאו הביתי לקדם תקנים חדשים למדיה שתוכל להכיל סרטי קולנוע שלמים בהפרדה גבוהה מלאה.
ישנם שני תקנים שמסוגלים לאפשר את התמיכה הנדרשת: HD-DVD ו-Blu-ray.
בשניהם משתמשים בדיסקים שמידותיהם הפיזיות זהות ל-DVD, אך הנתונים נשמרים עליהם בצפיפות רבה יותר - קרן הלייזר הקוראת אותם היא באורך גל של 405 ננומטר (ב-DVD משתמשים בלייזר באורך גל 650 ננומטר).
התקנים אינם תואמים - HD-DVD מאפשר קיבולת של 15 ג'יגה בייט בכל שכבה (עד 30 ג'יגה בייט בכל צד של הדיסק) בעוד ש-Blu Ray מאפשר קיבולת של 25 ג'יגה בייט בכל שכבה (עד 50 ג'יגה בייט בכל צד).
בפברואר 2008 הודיעה טושיבה, מפתחת תקן ה-HD-DVD על פרישה מהתחרות, דבר שמשאיר את ה-Blu-Ray כמדיית ה-HD הניידת היחידה.
עם המעבר לרזולוציית 4k, החל שימוש בתקן 4K UHD Blue-Ray המסוגל לאחסן עד 100 ג'יגה בייט.
DVD-R — מדיה לצריבה הזהה במידותיה הפיזיות למדיית CD-R לצריבה.
ההבדל הוא נפח הנתונים - מדיית DVD -/+R לצריבה חד פעמית אשר יכולה להכיל עד 4.7GB של מידע.
ישנם שני תת-סוגים: DVD-R ו-DVD+R.
אף על פי שלשני סוגי מדיות אלה קיבולת זהה, כוננים קוראים בדרך כלל את שני הסוגים, אך צורבים יכולים בדרך כלל לצרוב רק את אחד משני הסוגים.
(DVD-RW(ReWrite — מדיה לצריבה, בעלת נפח נתונים זהה למדיית DVD-R, אך מדיה זו מאפשרת כתיבה רב-פעמית על גביה, באופן תאורטי עד 1000 פעמים.
ניתן לכתוב מידע ולמחוק אותו שוב ושוב - מתאים בעיקר לגיבוי נתונים או לגיבוי של מידע אשר משתנה באופן יומיומי.
גם פה קיימים שני תקנים מתחרים - DVD-RW ו-DVD+RW.
DVD-R DL — מדיית DVD לצריבה חד-פעמית בעלת שתי שכבות צריבה.
שתי השכבות ביחד נותנות נפח נתונים של 8.5GB על גבי צד אחד.
לא כל הצורבים מסוגלים לכתוב על גבי מדיה מסוג זה.
תחילה היא הייתה רק בפורמט "+" אך לאחר מכן נוצרה תחרות בשוק כאשר התחילו לשווק גם גרסה שלה בפורמט "-".
DVD-R Double Sided — זהה למדיית DVD-R, אך כאן מדובר על מדיה דו-צדדית (בשונה ממדיה דו שכבתית).
זהו דיסק דו צדדי, אשר צריך לצרוב עליו כל צד בנפרד, וכדי לקרוא את כל הנתונים יש להפוך פיזית את הדיסק בכונן.
הדיסק מאפשר אחסון מידע של כ-4.7GB בכל צד, ובסך הכול כ-9.4 על גבי מדיה בודדת.
מדיות מסוג זה לא הפכו לנפוצות, ותפוצתן הצטמצמה כבר משנת 2006, בעיקר בעקבות כניסת המדיה הדו שכבתית.
DVD-RAM — מדיה לצריבה אשר לא הפכה לנפוצה ושימשה בעיקר לגיבוי, היא לא הייתה קריאה על ידי מכשירי DVD רגילים.
לרוב נמכרה במחסנית ייעודית ששיפרה את עמידות המדיה ואפשרה לכתוב עליה (בתאוריה) עד כ-100,000 פעמים, אף על פי שישנם כוננים מסוימים אשר דורשים להוציאה מהמחסנית טרם השימוש בה.
יתרונותיה: יכולת יצירת מערכות קבצים רגילות עלייה וכתיבה אליהן כמו מדיה מגנטית רגילה.
ארגון אולפני הסרטים האמריקני (MPAA) יצר בשיתוף עם הגופים החברים ב-DVD Forum מערכת בשם CSS (ראשי תיבות של Content Scrambling System - מערכת ערבול תוכן) שמטרתה העיקרית היא הגנה על זכויות היוצרים של האולפנים, של השחקנים ושל יוצרי הסרטים.
מערכת זו כופה על הצופה ב-DVD לצפות במסכי אזהרה של ה-FBI או בפרסומות, מאפשרת צפייה בסרט רק בכונן שמתאים לקוד האזור (Zone) שנמצא בסרט, ומצפינה את הסרט השמור על ה-DVD כך שרק חברות בעלות רישיון לייצור מכשירי DVD או תוכנות המנגנות DVD יהיו רשאיות לנגן את התוכן הזה.
טכנולוגיה זו פוצחה ב-1999 ונכתבה תוכנה (שהתפרסמה בכינוי DeCSS) שמאפשרת להתגבר על ההגנה.
פריצת ההגנה הביאה תוך זמן קצר להגשת תביעה בארצות הברית נגד אדם ששיווק את התוכנה.
תביעה זו גרמה לדיונים ציבוריים סוערים בתעשייה ובחברה בכלל, שבהם עמדו על סדר היום הציבורי חופש הביטוי מול ההגנה על זכויות יוצרים.
ב-1999 הוציא בית משפט צו מניעה כנגד הפצת DeCSS, אך ב-2004 הפך בית המשפט לערעורים בקליפורניה את ההחלטה וקבע שאיסור ההפצה פוגע בחופש הביטוי שלא לצורך.
את התוכנה ניתן כיום להוריד בחינם מאתרי אינטרנט מרובים.
בשנת 2005, יצרה חברת סוני שיטת הגנה נוספת ל-DVD הנקראת ARccOS, שמתבססת על הגנה מבנית של הדיסק על ידי אזורים בדיסק שאינם ניתנים לקריאה, אך נגן ה-DVD מתבקש לדלג עליהם, כך שההגנה לא תשפיע על הצפייה בסרט.
השימוש בשיטה זו עורר מחאה שכן דיסקים שהוגנו בעזרתה לא סומנו בצורה ברורה וחלק מהקונים לא הצליחו לצפות בסרטים בכוננים מסוימים, במיוחד כאלה המשולבים במחשב.
גם שיטה זו פוצחה וקיימות תוכנות שמאפשרות עקיפה שלה.
כאשר נוצר הסטנדרט הבינלאומי של DVD רצו החברות להגביל את הייצוא והייבוא של סרטי DVD כדי לשלוט בהפצת הסרטים ברחבי העולם ולמנוע מצב שבו ניתן יהיה לצפות בארצות מסוימות בסרט ב-DVD לפני שהסתיימה הקרנתו בקולנוע באותו אזור.
הפתרון היה הוספת פרמטר מסוים בשם Zone או Region שנכלל ב-DVD ומזהה את האזור הגאוגרפי שאליו הוא מיועד.
נגן ה-DVD אמור לבדוק שערך זה מתאים לאזור שבו הוא נמכר.
אירופה, המזרח התיכון (כולל ישראל), מצרים, דרום אפריקה, יפן וגרינלנד
טאיוואן, קוריאה הדרומית, הפיליפינים, אינדונזיה והונג קונג
מקסיקו, דרום אמריקה, מרכז אמריקה, אוסטרליה, ניו זילנד, האיים באוקיינוס השקט והאיים הקריביים
ברית המועצות לשעבר, מזרח אירופה, הודו, שאר חלקי אפריקה שלא הוזכרו קודם, קוריאה הצפונית ומונגוליה
מדינות מסוימות הוציאו אל מחוץ לחוק את השימוש בדיסקים שאינם מותאמים לאזור הצפייה המתאים או במכשירים המסוגלים לנגן DVD מכל אזור.
אחרות, להבדיל, אסרו על קידוד אזורי צפייה לחלוטין.
מדינת ישראל מאפשרת ליצרני הדיסקים לקודד אזור צפייה אך אינה אוסרת מכירה או השכרה של דיסקים חסרי קידוד או מאזורים אחרים, או של נגני DVD המתעלמים מהקידוד האזורי (region free).
בנוסף, נוצרה דרישה על ידי ה-MPAA לתמיכה של מחשבים, כונני DVD, תוכנות ניגון סרטים, מערכות הפעלה וכרטיסי פענוח בשיטת הקידוד הזו דבר שגרם לשני תקנים:
RPC1 תקן קושחה המאפשר עבודה של כונן DVD ללא קשר לאזור הצפייה בו כך שההגבלה תלויה בתוכנה, במערכת ההפעלה, ובכרטיס הפענוח בלבד.
נאסר על ייצור תקן זה בשנת 2000 למעט אישורים מיוחדים.
RPC2 תקן קושחה הדורש הגבלה של אזורי צפייה בכך שמגביל את המשתמש ל-5 שינויים של אזור הצפייה ואת המשווק לעוד 4.
אחת מהתוכנות הראשונות שאפשרו שינוי של אזורי הצפייה בתוכנות שתמכו בהגבלתן הייתה DVDGenie שנוצרה על ידי חברה ישראלית,.
תוכנות נוספותך מאפשרות חיקוי של RPC-2 בכוננים שאינם כאלה, או מפענחות את הסרט בזמן הצפייה ומפחיתות את הצורך בעיסוק בנושא זה, כך שרוב המכשירים יכולים לקרוא דיסק מכל אזור.
בנוסף, מכשירי DVD מתקדמים לא מגבילים אזורי צפייה, או שניתן באמצעות תפריט במכשיר לבטל הגבלה זו אם קיימת.
DVI (ראשי תיבות של Digital Visual Interface) הוא תקן להעברת וידאו באיכות גבוהה וללא דחיסה לצגים בהפרדה גבוהה, כגון LCD או טלוויזיות פלזמה.
תקן זה בא להחליף תקנים אנלוגיים ישנים יותר, כגון VGA.
יש לו שלוש גרסאות עיקריות:
DVI-A: העברת אות וידאו אנלוגי במחבר.
אות זה ניתן לחיבור לצג VGA על ידי מתאם פשוט.
DVI-D: העברת אות וידאו דיגיטלי.
DVI-I: תמיכה הן באות אנלוגי והן באות דיגיטלי, דרך אותו המחבר.
לצגים ברזולוציה גבוהה במיוחד נדרשים אותות Dual link, שדורשים שימוש בכל הפינים במחבר.
DVI-I כולל תמיכה ברזולוציה של Full HD ו-HD (1080P ו-720P).
DVD-Audio הוא תקן למוזיקה באיכות גבוהה, המאוחסנת על גבי דיסק DVD.
בניגוד לסרטים, דיסקים אלה אינם מכילים תמונה אלא רק הקלטת אודיו רב ערוצי באיכות גבוהה.
רוב נגני ה-DVD אינם תומכים בהשמעת DVD-Audio, או מסוגלים להשמיע את האות באיכות מוגבלת.
הדיסקים יכולים להכיל שילובים שונים של מוזיקה רב ערוצית או מוזיקה חד/דו ערוצית באיכות (קצב דגימה) גבוהה במיוחד
משיקולים של ניהול זכויות דיגיטלי, נגני DVD-Audio אינם מוציאים את ערוצי הקול דרך S/PDIF (ממשק דיגיטלי דרך סיב אופטי או כבל קואקסיאלי), או מוציאים אותם רק באיכות נמוכה, למשל צליל סטריאופוני במקום רב-ערוצי, או בקצב דגימה נמוך במקום גבוה, כדי למנוע את היכולת להעתיק את המוזיקה באיכות הגבוהה ביותר.
במקום זאת, נגן תומך DVD-Audio מכיל מפענח נפרד המוציא את כל הערוצים הנפרדים, באופן אנלוגי, שיטה הנחשבת טובה פחות מהעברה דיגיטלית אל המגבר.
לאחר שהוגדר תקן HDMI (ממשק דיגיטלי להעברת אודיו ווידאו בין ציוד אודיו-וידאו ביתי) המאפשר העברת מוצפנת של מדיה דיגיטלית, הופיעו נגני DVD התומכים ב-DVD-Audio ומוציאים את ערוצי השמע באופן דיגיטלי, דרך ממשק HDMI (גרסה 1.1 ומעלה).
בצורת חיבור זו ניתן לקבל אות נקי יותר, אך נכון ל-2008, רסיברים בעלי תמיכה בפענוח אודיו מכניסות HDMI הם מוצרים חדישים ועדיין נדירים יחסית בקרב צרכני הקצה.
דרך אחרת להעביר את המידע דיגיטלית היא בתקן IEEE-1394 אך נגנים ומגברים כאלה הם נדירים.
תקן מתחרה ל-DVD-Audio הוא SACD.
שני הפורמטים זכו להצלחה מוגבלת למדי, שכן תמיכה בהם משמעה תוספת מפענח בנגן, וזו מעלה את מחירו, ודורשת חיבור שישה חוטים נוספים בין הנגן למגבר.
ייתכן שנגנים חדשים בעלי יכולת HDMI יגדילו את פופולריות שתי השיטות, לאחר שרסיברים מתאימים ייעשו נפוצים יותר.
הפורמט תומך במגוון שילובים של ערוצים וקצבי דגימה.
במונו או בסטריאו ישנה תמיכה גם ב-176.4 קה"צ ו-192 קה"צ.
נכון ל-2008, רק רסיברים מעטים תומכים במוזיקה בקצבי הדגימה הגבוהים.
Da Game Is to Be Sold, Not to Be Told הוא אלבום האולפן השלישי של הראפר האמריקאי, סנופ דוג, והראשון שלו בחברת התקליטים נו לימיט.
הוא אלבומו הראשון שאינו יצא לאור תחת חברת התקליטים Death Row Records, והראשון שפורסם לאחר שינוי הכינוי של סנופ דוג מ"סנופ דוגי דוג" בחברת התקליטים שהתפרסמה בעיקר בהתמחותה בראפ בסגנון דירטי סאות' - No Limit Records של מאסטר פי.
האלבום הגיע בשבוע הראשון לצאתו למקום ה-1 במצעד הבילבורד 200, כשמכר מעל 519,000 עותקים.
האלבום שהה במקום הראשון במצעד גם בשבוע שלאחר מכן כשמכר מעל 245,000 עותקים נוספים, והגיע במהרה למעמד אלבום פלטינה בארצות הברית.
האלבום הגיע למעמד פלטינה כפולה מאוחר יותר באותה השנה.
האלבום מאופיין בכך שרוב האמנים המשתתפים בו הם מנו לימיט, וסטה בסגנונו משני אלבומיו הקודמים של סנופ.
Da Game Is to Be Sold, Not to Be Told נחשב על ידי רבים ממעריציו וממבקרי מוזיקה כאחד מאלבומיו הגרועים ביותר של סנופ דוג.
במערכות הפעלה יוניקס ודמויות-יוניקס, ובמערכות הפעלה אחרות התומכות בריבוי משימות, daemon (דימון) היא תוכנית מחשב שרצה כתהליך רקע, להבדיל מתוכניות הנמצאות תחת שליטתו הישירה של משתמש אינטראקטיבי.
בדרך כלל מערכות מפעילות דימונים בזמן האתחול, ולרוב הם משרתים פונקציות כגון תגובה לבקשות רשת, לפעילות חומרה, או לתוכניות אחרות על ידי ביצוע של משימה כלשהי.
דימונים יכולים גם להגדיר תצורה של חומרה (כמו udevd בחלק ממערכות GNU/Linux), להריץ משימות מתוזמנות (כמו cron) ולבצע מגוון משימות אחרות.
בסביבות יוניקס, תהליך האב של daemon הוא לעיתים קרובות, אבל לא תמיד, התהליך init.
בדרך כלל תהליכים הופכים לדימונים על ידי יצירת תהליך בן באמצעות קריאת המערכת fork, ואז מיידית סגירה של תהליך האב ובכך גורמים לתהליך init לאמץ את התהליך הבן.
בנוסף לכך, ה-daemon או מערכת ההפעלה בדרך כלל חייבים לבצע פעולות נוספות כגון ניתוק התהליך מכל מסוף (tty) ששולט בו.
לעיתים קרובות פרוצדורות כאלה ממומשות ברוטינות נוחוּת שונות, כגון (daemon(3 ביוניקס.
לרוב, השמות של דימונים מסתיימים באות d: לדוגמה, syslogd הוא daemon המממש את שירות הרישום (logging) של המערכת, ו-sshd הוא תהליך המטפל בבקשות התחברות נכנסות ב-SSH.
המילה daemon היא איות אלטרנטיבי למילה האנגלית - demon (שֵד).
המושג daemon הוטבע בידי מתכנתים מהפרויקט MAC ב-MIT.
הם אימצו את השם מהשד של מקסוול (Maxwell's demon), יצור דמיוני מניסוי מחשבתי מפורסם, הפועל תמיד ברקע וממיין מולקולות.
מערכות יוניקס ירשו את הטרמינולוגיה הזאת.
דימונים הם גם דמויות בין אל לאדם במיתולוגיה היוונית, שטיפלו במשימות שאסור היה להטריח בהן את האלים (כלומר דימון הוא סוג של רוח טובה ולא רוח רעה כמו שד).
מערכת ההפעלה BSD וכמה מנגזרותיה אימצו את ה-daemon כקמע שלהן, אם כי הקמע הזה הוא וריאציה של השדים המופיעים בעבודות אומנות נוצריות.
במערכת ההפעלה Microsoft DOS, תוכניות דמויות-דימונים מומשו כתוכניות TSR.
במשפחת מערכות ההפעלה Windows NT של מיקרוסופט, תוכניות מסוג Windows service מבצעות את הפונקציות של דימונים.
הן רצות כתהליכים שבדרך כלל לא יוצרים אינטראקציה עם המסך, המקלדת והעכבר, וניתנים להפעלה על ידי מערכת ההפעלה בזמן האתחול.
ב-Windows 2000 ובגרסאות מאוחרות יותר, services (שירותים) ניתנים להגדרה, להפעלה ולעצירה ידנית דרך לוח הבקרה (Control Panel), או דרך שורות הפקודה net start ו-net stop.
עם זאת, כל יישום Windows יכול לתפקד כ-daemon, לא רק services, וחלק מהדימונים ל-Windows יכולים לרוץ כתהליכים רגילים.
שידור וידאו דיגיטלי יבשתי (ידוע כ-DVB-T, ראשי תיבות של Digital Video Broadcasting — Terrestrial) הוא שמו של תקן DVB אירופאי לשידור דיגיטלי של טלוויזיה.
שידור בתקן זה מעביר וידאו ואודיו דיגיטליים ונתונים אחרים בדחיסת נתונים MPEG, תוך שימוש ב-COFDM.
התקן פורסם לראשונה בשנת 1997, ונוסה שנה לאחר מכן בממלכה המאוחדת.
בישראל פועל בתקן זה שידור טלוויזיה מאז אוגוסט 2009 בשם "עידן+", שהחליף את השידור האנלוגי הישן.
שידורי טלוויזיה דיגיטליים קרקעיים משודרים בתדרי רדיו הדומים לאלה של שידורי טלוויזיה האנלוגיים (בתחומים UHF או VHF).
במקום לשאת את הנתונים על תדר רדיו אחד, OFDM עובד על ידי פיצול זרם הנתונים הדיגיטלי למספר רב של זרמים דיגיטליים איטיים יותר, שכל אחד מהם מאפנן גל תת-נושא נפרד מתוך קבוצה צפופה של תדרים סמוכים.
ב-DVB-T, ישנן שתי אפשרויות לחלוקת תחום התדרים לגלים תת-נושאים: 2k-mode או 8k-mode, שהן למעשה חלוקה ל-1705 או ל-6817 תדרים עם מרווח 4 קה"צ או 1 קה"צ.
האותות ב-DVB-T מאופננים בשיטת QAM, באחת משלוש קונסטלציות: , ו-QPSK.
כדי לקיים רשת חד-תדרית (SFN), וכדי להתמודד עם הד אלקטרומגנטי (הפרעה מאותות רדיו מוחזרים), ניתן לבחור באחד מארבעה גדלים לרווח ההגנה: 1/4, 1/8, 1/16, 1/32.
תיקון השגיאות מתבצע באמצעות קוד ריד-סולומון חיצוני וקוד קונבולוציה פנימי, באחד מחמישה קצבי קוד: 1/2, 2/3, 3/4, 5/6, 7/8.
DVB-T2 הוא הדור השני של DVB-T.
השיפור העיקרי הוא שידור בקצב נתונים גבוה יותר, המאפשר לשדר יותר ערוצים באותו תחום תדרים.
בשל תכונה זו, DVB-T2 מתאים יותר לשידור טלוויזיה בחדות גבוהה (HDTV), אך ישנן מדינות אשר עדיין משתמשות בתקן הישן למטרה זו.
DVB-T2 כולל תיקון שגיאות מתקדם יותר המתקרב לגבול שנון - קוד BCH חיצוני וקוד LDPC פנימי, מאפשר קליטה משופרת בתוך כלי רכב בתנועה, ונותן למפעיל הרשת גמישות רבה יותר לבחירת פרמטרי השידור.
DVB-T2 תומך ב-OFDM צפוף יותר, עד 32k, ועל-כן גם ברווח הגנה קצר יותר, עד 1/128. נוספה האפשרות לשימוש באפנון , וכן בחירה בקונסטלציה מסובבת.
ניתן להגדיר מאפייני שידור שונים לקבוצות ערוצי טלוויזיה ורדיו שונות (PLP), כך לדוגמה ניתן לתכנן את השירות לאפשר האזנה לרדיו בתנאי קליטה ירודים (טלפון נייד), צפייה בערוצי SD בתנאי ביניים, וערוצי HD בתנאים מיטביים (אנטנה בעלת שבח רב על גג הבניין).
התקן אומץ רשמית על ידי ETSI בספטמבר 2009. בשנת 2011 החלו שידורים בדור השני בבריטניה, איטליה ושוודיה.
בינואר 2015 החלה חברת Starcom לשדר מרצועת עזה בתקן DVB-T2.
ביוני 2016 החלה גרמניה לשדר בתקן זה ובדחיסה משופרת HEVC, שילוב הנחשב לדור הבא של השידורים.
במרץ 2017 הצטרפה אליה צ'כיה.
ב-2 באוגוסט 2009 החלה הפעלתו הסדירה של שידור טלוויזיה דיגיטלי קרקעי בתקן DVB-T.
האותות המשודרים עוברים דחיסת וידאו H.264 ואודיו HE-ACC v2. השידורים מלווים בלוח שידורים אלקטרוני, כתוביות סמויות ורדיו.
חבילת הערוצים הדיגיטלית הקרקעית מכונה "עידן+".
במרץ 2013 נחתם חוזה עם חברת תומסון ברודקסט להרחבת מערך עידן+ בשני מרבבים בתקן DVB-T2. שידורי ניסיון החלו באוגוסט 2015.
החל מה-1.2.2025 נסגר המרבב הראשון שפעל בתקן DVB-T, וכיום ישנו מרבב יחיד הפעיל בתקן DVBT-2. במרבב זה משודרים ערוצי הטלוויזיה הציבוריים: כאן 11, כאן חינוכית,מַכַּאן 33 וערוץ הכנסת, כמו גם הערוצים המסחריים קשת 12, רשת 13, עכשיו 14, ערוץ 24, ערוץ 9 ו-הלא TV.
במרבב מועברים גם כן שידורי רדיו של רשתות הרדיו הארציות וחלק מתחנות הרדיו האזוריות.
"Daddy Cool" הוא שיר שהוקלט על ידי להקת הדיסקו "בוני אם" והוצא לאור באלבום הבכורה של הלהקה "Take The Heat Off Me".
השיר היה להיט בשנת 1976 והפך לאחד השירים המוכרים ביותר בתחום מוזיקת הדיסקו.
היה זה להיטה הראשון של להקת בוני אם בממלכה המאוחדת והגיע למקום השישי במצעד הלהיטים הבריטי.
בארצות הברית הגיע השיר בשיאו למקום 65 בבילבורד הוט 100. השיר אף הגיע לראש מצעד הלהיטים בגרמניה.
השיר יצא לאור כסינגל במאי 1976 ובתקופה הראשונה לאחר פרסומו לא רשם הצלחה יוצאת דופן.
רק לאחר הופעה מוצלחת במיוחד של בוני אם בתוכנית הטלוויזיה הגרמנית "Der Musikladen" (מילולית: חנות המוזיקה), בספטמבר 1976, הפך השיר ללהיט והגיע לראש מצעד הלהיטים באירופה ואף למקום ה-20 במצעד הלהיטים הקנדי.
להיט זה מסמן את פריצת הדרך בתודעה הציבורית ללהקה.
אקס.אם הייתה להקת אינדסטריאל, רוק ואינדי ישראלית שהתפרסמה בזכות סגנונה האפל והייחודי בנוף המוזיקה הישראלית.
מלהקות השוליים החשובות שפעלו בשנות השמונים ומחלוצות המוזיקה האלקטרונית בישראל.
ב-1984 הוקמה בחולון להקת האינדסטריאל קאלויס דאנטור (בלועזית: Calvise Dantor), שכללה את רונן הופמן בשירה וקלידים, רונן ששון בשירה והשף אבי קונפורטי בתופים, זמן קצר לפני שהחל את הקריירה באוכל ובישול.
הלהקה ניגנה מוזיקה תעשייתית קשה וחסרת מלודיות והופיעה מעט במועדון הפינגווין.
הלהקה הוציאה קלטת אחת בשם Calvise Dantor (שם הלהקה בלועזית), ממנה הפכו ללהיטים לזמן קצר השירים "Metal Skin (עור מתכת)", "זיגמונד פרויד" ו"קודיסאל" (שנכתב על תרופת הקודיסאל, המיועדת לטיפול בצדעת).
אקס.אם - תקופת המוזיקה התעשייתית
לאחר הוצאת הקלטת התפרקה קאלויס דאנטור, ורונן הופמן יחד עם יריב אלטר ייסדו את להקת די.
אם (באנגלית נכתב שמה כ"DXM"), שגם היא מחולון.
השם הוא ראשי תיבות של Deus Ex Machina: מונח בלטינית שמקורו בתיאטרון היווני ותרגומו הוא "הרוח מתוך המכונה".
אליהם חברו דורון סולומונס ושמוליק ברקוביץ' (לא פורט במה ניגנו השניים; ארבעת החברים היו אז בני 16).
הלהקה, שהמשיכה (בינתיים) את דרכה המוזיקלית של קאלויס דאנטור, העלתה בקולנוע דן את המופע החד פעמי Coma (תרדמת), שכונה על ידיה "מופע תעשייתי".
המופע עורר סערה בעיקר במקומונים בתל אביב.
בהופעה הופיעו חברי הלהקה בבגדים שחורים (שנצבעו בסיר מטבח), לבוש שאפיין אותה תמיד.
במרץ 1985 הוציאה הלהקה קלטת בכורה בשם R.I.P (ינוח בשלום על משכבו).
הקלטת יצאה עם עטיפה, בעיצובו של אלטר, שהזכירה עור נחש ונראתה כאילו הוכתמה בדם.
הקופסה כללה בתוכה עצם תרנגולת על חוט ברזל, והיא כללה 18 שירים בסגנון "Industrial Dead Music" ("מוזיקה תעשייתית מתה"), להגדרת הלהקה.
השירים, פרי עטם של אלטר והופמן, היו ארוכים וקשים לעיכול, בעלי סאונד "מלוכלך" ואופי אפל, שאופיינו בשירה צעקנית וכללו "נגינה" במתכות, מקדחות, פעמון כנסייה, כלב טיבטי, מנוע, טלפון, קלידים, מייבש שיער, קולות ילדים, שיעול, אורגן קסיו ועוד.
הלהקה הוסיפה לעטיפה את ההערה "די.
אקס.אם לא מתכוונים לפגוע ברגשות של מישהו, ולא לבטא איזושהי דעה, פוליטית או חברתית", והפנתה את המאזינים לכתובת פיקטיבית בעזה.
השירים עסקו בין השאר בנדודי שינה, פחד, שואה, כאב, מוות ואלימות, ומתוכם בלטו במיוחד השירים: "Iron Suffering (סבל ברזל)", ששילב מוזיקה אלקטרונית עם זעקות שבר ורעשי מקדחה, "Venice (ונציה)", "Genesis (בראשית)", "DXM Game Start (די.
ביולי באותה שנה יצאה קלטת וידאו שתיעדה את "המופע התעשייתי" שלה בקולנוע דן.
הקלטת, Coma Live (תרדמת - הופעה חיה), צולמה בשחור לבן ויצאה באופן עצמאי על ידי הלהקה.
באוקטובר 1985 הוציאה הלהקה את הקלטת השנייה We Knew (ידענו), שארכה כ-18 דקות.
היא כללה שני שירים, "We Knew" ו"The Hidden One (האחד הנסתר)".
למרות שגם קלטת זו הייתה בסגנון מוזיקה תעשייתית, הלהקה נטשה סגנון זה לטובת מוזיקת רוק, אך לא על חשבון האופי האפל.
בהקלטה התארח הגיטריסט אייל הולנדר.
ב-1986 הצטרף ללהקה איל דורון שהכיר את אלטר והופמן מחולון וממועדון הפינגווין בתל אביב ולמד עם אלטר באותה כיתה.
באותה שנה תוך כדי עבודה על קטע שלא יצא מעולם בשם: Barby Baby Born, נוצר קשר עם קרני פוסטל שהתארחה בצ'לו ושירה ומשם המשיכה כחברה קבועה ברביעייה.
התוצאה הולידה את הקלטת Faceless (חסר פנים), שיצאה בדצמבר.
בקלטת התארח שוב דורון סולומונס -חבר ההרכב המקורי.
הקלטת חולקה לצד "סינתטי" שכלל 8 שירים, וצד "אורגני" שכלל 9 שירים, וכללה כ־60 דקות של מוזיקת רוק אוונגרד, אמנם לא מכוסחת, אך דיכאונית וקודרת, עטופה באמביינט אלקטרוני שקט בסגנון כנסייתי ברוחו ואף חורפי.